אייניוזאורוס

אייניוזאורוס (שם מדעי: Einiosaurus) הוא סוג של דינוזאור ממשפחת הצרטופסיים שהתקיים בתקופת הקרטיקון. פירוש שמו: "לטאת ביזון" ("אייניו" זה ביזון בניב אינדיאני מאזור מונטנה בה נתגלה).

מאפיינים 
האייניוזאורוס היה דינוזאור צרטופסי מתת-משפחת הצנטרוזאורים המאופיינים בקרני אף מפותחות וקרני גבה מנוונות. אורכו היה בין 4.5 ל-6 מטר ומשקלו כ-1.3 טון. גודלו היה כגודל קרנף. מהעטרה של האייניוזאורוס בלטו שני דוקרנים ארוכים כלפי מעלה והיו בה שני חללים בעצמות. קרן האף של האייניוזאורוס הייתה כבדה ומעוקלת קדימה. כנראה שמבנים אלה שימשו בעיקר לתצוגה ופחות להגנה מפני טורפים. האייניוזאורוס חי בעדרים ואכל צמחייה נמוכה, אותה תלש במקורו.

מאובני האייניוזאור נתגלו בשנות ה-80 של המאה ה-20 על ידי ג'ון ר. הורנר אך תוארו וסווגו רק ב-1995 על ידי סקוט סמפסון, שקרא להולוטייפ B בשם Einiosaurus procurvicornis. מאוחר יותר סיווג אותו סמפסון כמין של צנטרוזאורוס בשם Centrosaurus procurvicornis, אך שינוי זה לא התקבל בקהילה הפלאונטולוגית.

בתרבות 
דינוזאור זה הופיע בסדרה כוכב הדינוזאורים ובמשחקים עולם היורה: המשחק וJurassic World: Alive.

קישורים חיצוניים 

 

בעלי חיים שתוארו ב-1994
צנטרוזאורים
טקסונים שתוארו בידי סקוט ד. סאמפסון
מאובני טקסונים שתוארו ב-1994